Nr.20449/6.11.2023


RAPORT DE SPECIALITATE,

Subsemnatul Iamandi Ion, şef serviciu administraţie, registrul agricol, relaţii cu publicul, arhivă, secretariat şi protocol având vedere : 
- adresa înregistrată sub nr. 20430/6.11.20323 din partea Secretarului general al oraşului Boldeşti-Scăeni prin care se solicită întocmirea unui raport de specialitate referitor la Proiectul de hotărâre privind exercitarea căii de atac a apelului  în dosarul nr. 4189/105/2023 aflat pe rolul Tribunalului Prahova;
- Proiectul de hotărâre privind exercitarea căii de atac a apelului  în dosarul nr. 4189/105/2023 aflat pe rolul Tribunalului Prahova;
- atribuţiile stabilite prin Fişa postului potrivit cărora „asigură buna desfăşurare a activităţii în relaţia cu instanţele de judecată, prin intermediul avocatului prestator de servicii juridice care are încheiat contract de prestări servicii, sens în care predă citaţiile şi documentele emise de instanţe în dosarele în care oraşul, primarul, consiliul local sunt părţi; semnează cererile de chemare în judecată şi apelurile în acţiunile  care au ca obiect munca în folosul comunităţii; conduce evidenţa acţiunilor aflate pe rolul instanţelor de judecată; transmite compartimentelor din primărie sentinţele civile cu incidenţă asupra activităţii acestora; verifică şi semnează procesele verbale de insolvenţă a persoanelor care figurează cu amenzi în evidenţa compartimentului de resort, precum şi acţiunile în instanţă pentru comutarea amenzilor în ore de muncă în folosul comunităţii şi acţiunile de comutare a muncii în folosul comunităţii în amenzi”, 
Am analizat proiectul de hotărâre sus amintit şi materialele aferente acestuia şi am constatat următoarele:
· Pe rolul Tribunalului Prahova este înregistrat la data de 12.10.2023 Dosarul nr. 4189/105/2023,  având ca obiect „ordonanţă preşedinţială”, stadiu procesual „fond”, părţi  fiind : SC JOVILA CONSTRUCT SRL în calitate de reclamant, Consiliul Local al oraşului Boldeşti-Scăeni şi Unitatea Administrativ Teritorială a Oraşului Boldeşti-Scăeni, în calitate de pârâţi;
· Reclamanta SC JOVILA CONSTRUCT SRL a solicitat instanţei, prin cererea formulată, să se constate ca fiind prorogate efectele încetării Contractului de concesiune nr. 4609/9.10.2000, contract al cărui termen a expirat la data de 29.11.2022;
· La data de 1.11.2023 s-a judecat fondul în dosarul 4189/105/2023,  iar instanţa a admis, prin hotărârea nr. 706/01.11.2023, cererea reclamatei SC JOVILA CONSTRUCT SRL şi  constată că, până la soluţionarea litigiului asupra fondului în dosarul nr. 182/105/2023, contractul de concesiune încheiat cu pârâtul Consiliul Local al oraşului Boldeşti-Scăeni îşi va produce efectele; instanţa a stabilit cale de atac-apelul, ce trebuie formulat în 5 zile de la data pronunţării ( data limită 7.11.2023);
· Dosarul nr. 182/105/2023 este înregistrat la Tribunalul Prahova la data de 17.01.2023având ca obiect „obligaţia de  a face”, stadiu procesual fond, părţi fiind : SC JOVILA CONSTRUCT SRL în calitate de reclamant, Unitatea Administrativ Teritorială a oraşului Boldeşti-Scăeni şi Consiliul Local al oraşului Boldeşti-Scăeni, în calitate de pârâţi; Termenul dosarului este data de 22.04.2024;
· În data de 3.11.2023, domnul avocat Năstase Năstase Grigore Marian reprezentant al Societăţii Civile Profesionale de Avocaţi cu Răspundere Limitată Năstase&Asociaţii, în calitate de prestator de servicii juridice de consultanţă, asistenţă şi reprezentare în baza Contractul de servicii nr. 23401/1.03.2022, solicită prin mesaj scris pe watzap punctul de vedere al consiliului local referitor la calea de atac în dosarul 1489/105/2023 „Avand in vedere faptul ca UAT prin Primar are un punct de vedere diferit în legătură cu ordonanţa presedinţială, în sensul că a fost de acord cu acţiunea şi nu promovează apel, pentru a declara, apel din partea consiliului local am nevoie de punctul de vedere şi opţiunea membrilor consiliului local”.
· Potrivit dispoziţiilor art. 458 din Codul deprocedură civilă „căile de atac pot fi exercitate numai de părţile aflate în proces care justifică un interes, în afară de cazul în care, potrivit legii, acest drept îl au şi alte organe sau personae”.

[bookmark: _GoBack]Faţă de cele mai sus constatate consider că consiliul local, administrator al bunurilor care alcătuiesc patrimoniul oraşului (aflate în domeniul public sau în domeniul privat), în calitate de parte în dosarul nr. 4189/105/2023 este în drept să se pronunţe asupra cererii formulate în calea de atac cu apel.





ÎNTOCMIT,
Șef serviciu,
 Iamandi Ion





